

ที่ มท ๐๘๑๖.๕/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 พฤศจิกายน ๒๕67

เรื่อง แต่งตั้งผู้แทนกรมส่งเสริมการปกครองท้องถิ่นในคณะกรรมการและผู้ประสานงาน การติดตาม ตรวจเยี่ยม และประเมินผลโครงการวัด ประชา รัฐ สร้างสุข ระดับหน ประจำปี พ.ศ. 2567

เรียน ผู้ว่าราชการจังหวัด (ตามบัญชีรายชื่อแนบท้าย)

สิ่งที่ส่งมาด้วย 1. สำเนาคำสั่งกรมส่งเสริมการปกครองท้องถิ่น ที่ /2567
 ลงวันที่ พฤศจิกายน 2567 จำนวน 1 ฉบับ 2. สำเนาหนังสือสำนักงานโครงการวัด ประชา รัฐ สร้างสุข

 ที่ กบก.วสส.2567/18 ลงวันที่ 11 ตุลาคม 2567 จำนวน 1 ฉบับ

ด้วยกรมส่งเสริมการปกครองท้องถิ่นได้รับแจ้งจากสำนักงานโครงการวัด ประชา รัฐ สร้างสุข ว่า ประธานคณะกรรมการอำนวยการ ขับเคลื่อนโครงการวัด ประชา รัฐ สร้างสุข ได้มีคำสั่ง ที่ 4/2567 เรื่อง แต่งตั้งคณะกรรมการและผู้ประสานงาน การติดตาม ตรวจเยี่ยม และประเมินผลโครงการวัด ประชา รัฐ สร้างสุข ระดับหน ประจำปี พ.ศ. 2567 ลงวันที่ 4 ตุลาคม 2567 โดยแต่งตั้งให้กรมส่งเสริมการปกครองท้องถิ่น หรือผู้แทน ร่วมเป็นกรรมการ เพื่อทำหน้าที่ติดตาม ตรวจเยี่ยม และประเมินผลการดำเนินโครงการวัด ประชา รัฐ สร้างสุข ทั้ง 4 หน ได้แก่ หนเหนือ หนกลาง หนตะวันออก และหนใต้

กรมส่งเสริมการปกครองท้องถิ่นพิจารณาแล้ว เพื่อให้การลงพื้นที่ติดตาม ตรวจเยี่ยม และประเมิน ผลการดำเนินโครงการวัด ประชา รัฐ สร้างสุข ระดับหน พ.ศ. 2567 เป็นไปด้วยความเรียบร้อยและบรรลุ
ตามวัตถุประสงค์ จึงมีคำสั่งแต่งตั้งท้องถิ่นจังหวัด หรือผู้แทน เป็นผู้แทนกรมส่งเสริมการปกครองท้องถิ่น
ในคณะกรรมการและผู้ประสานงาน การติดตาม ตรวจเยี่ยม และประเมินผลโครงการวัด ประชา รัฐ สร้างสุข ระดับหน ประจำปี พ.ศ. 2567 ประกอบด้วย หนกลาง หนเหนือ หนตะวันออก และหนใต้ ในการนี้ จึงขอความร่วมมือจังหวัดแจ้งท้องถิ่นจังหวัดทราบและร่วมลงพื้นที่ในการตรวจประเมินร่วมกับคณะกรรมการ ตามวัน เวลา และสถานที่ที่กำหนด รายละเอียดปรากฏตามสิ่งที่ส่งมาด้วย โดยสามารถดาวน์โหลดได้ที่ QR Code ท้ายหนังสือฉบับนี้

จึงเรียนมาเพื่อโปรดพิจารณา

 ขอแสดงความนับถือ

 (นายขจร ศรีชวโนทัย)

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น

โทร. 0 2241 9000 ต่อ 5337

ไปรษณีย์อิเล็กทรอนิกส์ saraban@dla.go.th

ผู้ประสานงาน ว่าที่ร้อยตรี ไอยศูรย์ บุญมงคลโชค โทร. 08 9925 2876

**บัญชีรายชื่อแนบท้าย**

ตามหนังสือกรมส่งเสริมการปกครองท้องถิ่น ด่วนที่สุด ที่ มท 0816.5/ว .
ลงวันที่ พฤศจิกายน 2567

\*\*\*\*\*\*\*\*\*\*\*\*\*\*\*\*\*\*\*\*\*\*\*

1. จังหวัดกาญจนบุรี
2. จังหวัดเพชรบุรี
3. จังหวัดชลบุรี
4. จังหวัดอุทัยธานี
5. จังหวัดพระนครศรีอยุธยา
6. จังหวัดปทุมธานี
7. จังหวัดกำแพงเพชร
8. จังหวัดพิษณุโลก
9. จังหวัดลำพูน
10. จังหวัดเชียงราย
11. จังหวัดอุดรธานี
12. จังหวัดร้อยเอ็ด
13. จังหวัดอุบลราชธานี
14. จังหวัดนครราชสีมา
15. จังหวัดนครนายก
16. จังหวัดสงขลา
17. จังหวัดสุราษฎร์ธานี
18. จังหวัดพังงา

\*\*\*\*\*\*\*\*\*\*\*\*\*\*\*\*\*\*\*\*\*\*\*